SYNEX รับโล่เกียรติคุณ “กระทรวงสาธารณสุข” หลังหนุนภารกิจศูนย์ฉีดวัคซีนกลางบางซื่อ
SYNEX รับโล่ประกาศเกียรติคุณ “กระทรวงสาธารณสุข” ในฐานะองค์กรเอกชน ที่ให้การสนับสนุนภารกิจศูนย์ฉีดวัคซีนกลางบางซื่อ
6 ม.ค. 2565

บริษัท ซินเน็ค (ประเทศไทย) จำกัด (มหาชน) หรือ SYNEX ได้รับเกียรติจาก นายอนุทิน ชาญวีระกุล รองนายกรัฐมนตรีและรัฐมนตรีว่าการกระทรวงสาธารณสุข มอบโล่ประกาศเกียรติคุณในฐานะภาคเอกชนที่ร่วมสนับสนุนภารกิจศูนย์ฉีดวัคซีนกลางบางซื่อ กรุงเทพมหานคร โดย SYNEX ได้ ส่งมอบอุปกรณ์ไอทีมูลค่ากว่า 2.30 ล้านบาท เพื่อสนับสนุนการทำงานของเจ้าหน้าที่และสามารถอำนวยความสะดวกให้กับประชาชนที่มาใช้บริการได้อย่างสะดวก รวดเร็ว และทั่วถึง โดยมี นายปัญญา พูนเพิ่มผลสิริ ผู้อำนวยการฝ่ายตลาด เป็นตัวแทน SYNEX รับมอบโล่ประกาศเกียรติคุณ ณ ศูนย์ฉีดวัคซีนกลางบางซื่อ เมื่อเร็วๆ นี้